Nu er der kun en uge igen. - Kalmar-huse
Forsiden / KFUM ordrup/Skovshoved bygger nyt Spejderhus med Kalmar-huse / Nu er der kun en uge igen.
Kristi Himmelfart og Pinse – ja det må jo skubbe processen lidt. Men varer der ikke kommer frem fordi fragtmanden ikke synes vejen er bred nok – det er øv. Så kan mureren ikke sætte fliser, og tømmeren ikke lave væg. Brædder som bliver leveret sent fredag og lagt udækket i en weekend med regn – det er heller godt, for så skal der leveres nye brædder.
Men – det går fremad, og der sker nye 'spring' fra dag til dag.
Alle vores hemse er blevet færdige, og soverummene er monteret med profilbrædder. Kontakter m.m. er monteret i rummene.
Centralt i opholdsrummet er der monteret luftvarme, som er ført ud til varmeveksleren gennem væggen.
Alle toiletter er vådrumssikret – og der er lagt fliser i alle rum. I handicaptoilettet er der også sat fliser til brusehjørnet.
Skal du hænge noget tungt på en væg, så husk at tænk det ind inden der sættes brædder på. Væggen er kun bærende i de lodrette bjælker.
Kalmar's tilbud om 5.000 kr. for at køre affald bort sparede vi – det kan ikke anbefales. Vi har været på genbrugspladsen 10 gange med en stor trailer – det er ikke så slemt – men affaldet skal sorteres, og det tager rigtig lang tid.